සාමාන්‍ය මිනිසකුට කෙසේ වෙතත් රජෙකුට මේ අහස කඨෝරය. ඉතින් ඔහුට සීත මාලිගයක් අවශ්‍යය. හාත්පස ජලයෙන් මැදි වූ බැවින් මේ සීත මාළිගයට සීතල කෙසේ වෙතත් වියළි බව නොදැනෙනු ඇත. ඈත ඔරුවක් යාත්‍රා කරනු පෙනේ. එය අගුලකින් පැදිය යුතු පුංචි පහේ ඔරුවකි. සමහර විට එය ධීවරයකුගේ විය හැකිය. නොඑසේ නම් සංචාරක නඩයක් වැවේ යාත්‍රා කරනවාද විය හැකිය. කෙසේ වෙතත් ඒ ඔරුව විසල් ජලතලය අතරින් පැද යන හැටි බලාසිටීමට ප්‍රිය උපදවන මනරම් දසුනකි. ඉතින් මම බොහෝ වේලාවක් එදෙස බලා උනිමි. නැවත වතාවක් පරාක්‍රම සමුද්‍රයේ බැම්ම දිගේ ඉදිරියටම ඉදිරියටම ගමන් කළෙමි. අවසානයේ ගමන නතර වූයේ සමුද්‍රයේ ජලය පිටාර ගලන ඇළ මගක් අභියසය. ඒ ඇළෙහි ගිලී දිය නාන්නට බොහෝ අය පෙළඹී සිටිති.
අවසානයේ ගමන නතර වුයේ කුමක් අභියසද ?
ජලය පිටාර ගලන ඇළ මගක්